POLAR ใจป้ำให้สิทธิ์เพิ่มทุนแก่ผู้ถือหุ้นเดิมผ่าน TSR ระดมเงินลุยบิ๊กโปรเจ็กต์
POLAR เอาใจ ผถห. เพิ่มทุน RO พร้อมให้โอกาสขายสิทธิ์แบบ TSR ได้ เดินหน้าตามแผนธุรกิจ ลุย 2 โครงการยักษ์ จ่อเปิดขายโครงการที่ลอนดอน ปลายปีนี้ เล็งเคาะ Master plan โครงการพังงา
14 ก.ย. 2558

นายญาณกร วรากุลรักษ์ ประธานเจ้าหน้าที่บริหาร บริษัท โพลาริส แคปปิตัล จำกัด (มหาชน) จำกัด (มหาชน) หรือ POLAR เปิดเผยว่า คณะกรรมการของบริษัทมีมติอนุมัติการเสนอขายหุ้นเพิ่มทุนให้กับผู้ถือหุ้นเดิม (RO) จำนวน 42,574,758,600 หุ้น มูลค่าหุ้นที่ตราไว้ (พาร์) หุ้นละ 30 บาท
โดยการออก TSR ให้กับผู้ถือหุ้นเดิม ซึ่ง TSR มีอัตราการแปลงสภาพคือ TSR 1 หน่วย แปลงเป็นหุ้นสามัญได้ 1 หุ้นในราคาหุ้นละ 0.039 บาท โดยในภายหลังทางบริษัทจะดำเนินการนำ TSR ดังกล่าวเข้าจดทะเบียนในตลาดหลักทรัพย์เพื่อให้ผู้ถือหุ้นสามารถขายและโอนสิทธิ์ในแบบใบแสดงสิทธิในการซื้อหุ้นเพิ่มทุนที่โอนสิทธิได้ (TSR)
ทั้งนี้ ทางบริษัทได้เลือกวิธีระดมทุนดังกล่าวนี้ก็เพื่อให้ทางเลือกกับผู้ถือหุ้นเดิมของบริษัทในการที่จะตัดสินใจในการจองซื้อหุ้นเพิ่มทุนของบริษัทหรือไม่ ถ้าไม่ต้องการผู้ถือหุ้นก็สามารถขายสิทธิจองซื้อดังกล่าวผ่านตลาดหลักทรัพย์ได้ก็จะได้รับเงินจากการขาย TSR ดังกล่าวมาชดเชยผลของ Dilution ที่เกิดจากการเพิ่มทุนนี้
ในทางกลับกันหากผู้ถือหุ้นต้องการจองซื้อมากกว่าสัดส่วนที่ตนเองได้รับหรือนักลงทุนอื่นๆ ที่ต้องการจองซื้อหุ้นเพิ่มทุนก็สามารถเข้าไปซื้อสิทธิ TSR ได้เช่นกัน ซึ่งทางบริษัทคิดว่า เครื่องมือดังกล่าวมีความเหมาะสมในการออกในช่วงนี้ สำหรับการกำหนดราคา บริษัทได้คำนวณราคาตลาดหลัง Dilution มาประกอบการพิจารณาในการออกและเสนอขาย ซึ่งทางบริษัทคาดว่าผู้ถือหุ้นที่จองซื้อจะได้รับส่วนต่างหรือ Capital Gain ประมาณ 25-30% ซึ่งคาดว่าผลตอบแทนดังกล่าวน่าจะจูงใจให้ผู้ถือหุ้นหรือนักลงทุนตัดสินใจจองซื้อ
สำหรับวัตถุประสงค์ในการใช้เงินจากการเพิ่มทุนหลักในครั้งนี้จะแบ่งใช้ดังนี้ ได้แก่
ทั้งนี้บริษัทยังมีโอกาสจะได้รับกำไรพิเศษจากอัตราแลกเปลี่ยนจากค่าเงินปอนด์ที่แข็งค่าเพิ่มขึ้นและกำไรจากการขายเป็นมูลค่าสูงขึ้น โดยมูลค่าโครงการนี้อยู่ที่ 130 ล้านปอนด์ หรือ 7,300 ล้านบาท ปัจจุบันมีลูกค้าหลากหลายประเทศแสดงความสนใจติดต่อมามากมายในโครงการดังกล่าว
อย่างไรก็ดีบริษัทถือว่าได้รับความไว้วางใจและความน่าเชื่อถืออย่างมากจากบริษัท The Crown Estate หรือสำนักงานทรัพย์สินส่วนพระมหากษัตริย์ ประเทศอังกฤษ เพราะเป็นเรื่องยากและละเอียดอ่อนมากในการให้สิทธิ์การถือครองที่ดินกับบริษัทเพื่อดำเนินโครงการ และ POLAR ถือเป็นกลุ่มทุนจากประเทศไทยกลุ่มแรกที่ได้สิทธิ์ถือครองที่ดินเป็นระยะเวลา 145 ปี
 